Komission tiedonanto Euroopan parlamentille EY:n perustamissopimuksen 251 artiklan 2 kohdan toisen alakohdan mukaisesti neuvoston vahvistamasta yhteisestä kannasta Euroopan parlamentin ja neuvoston päätökseksi yhteisön maataloustilastojen parantamisesta tehdyn päätöksen 96/411/EY muuttamisesta /* SEK/2000/1077 lopull. - COD 99/0137 */





KOMMISSION TIEDONANTO EUROOPAN PARLAMENTILLE EY:n perustamissopimuksen 251 artiklan 2 kohdan toisen alakohdan mukaisesti neuvoston vahvistamasta yhteisestä kannasta Euroopan parlamentin ja neuvoston päätökseksi yhteisön maataloustilastojen parantamisesta tehdyn päätöksen 96/411/EY muuttamisesta 1. Tausta 1.1. Komissio esitti neuvostolle ja Euroopan parlamentille 9. heinäkuuta 1999 ehdotuksen yhteisön maataloustilastojen parantamisesta tehdyn neuvoston päätöksen 96/411/EY [1] muuttamisesta (KOM(1999) 332 lopullinen - 1999/0137 COD). [1] EYVL L 162, 1.7.1996, s. 14. 1.2. Sopimuksen määräysten mukaisesti komission ehdotus perustuu 285 artiklaan, jossa määrätään 251 artiklassa tarkoitetusta yhteispäätösmenettelystä. 1.3. Euroopan parlamentti antoi 17. heinäkuuta 1999 lainsäädäntöpäätöslauselman, jossa komission ehdotus hyväksytään neljän tarkistuksen jälkeen. 1.4. Neuvosto hyväksyi 29. toukokuuta 2000 pidetyssä kokouksessa yhteisen kannan perustamissopimuksen 251 artiklan 2 kohdan mukaisesti. 2. Komission ehdotuksen tavoite 2.1. Komission ehdotuksen tarkoituksena tietyin muutoksin jatkaa neuvoston päätöksellä 96/411/EY käyttöön otettua toimea kaudella 2000-2002 yhteisöjen maataloustilastojärjestelmien mukauttamiseksi yhteisen maatalouspolitiikan kehittymisestä johtuvia tiedontarpeita vastaavaksi. 2.2. Komission ehdottamilla muutoksilla on pääasiassa kaksi tarkoitusta: - mahdollisuus 30 prosentin ennakon maksamiseen sen jälkeen, kun komissio on hyväksynyt toimintasuunnitelman, jotta viivästykset yhteisön osuuden maksatuksessa vähenisivät, - menettelyjen helpottaminen poistamalla joitakin kokemuksen perusteella vanhentuneiksi osoittautuneita säännöksiä. 3. Huomautukset neuvoston yhteisestä kannasta 3.1. Yhteisessä kannassaan neuvosto hyväksyy periaatteessa komission ehdotuksen, mutta tekee siihen kahdenlaisia muutoksia: 1) tekstin muokkaaminen: a) lisätään uusi johdanto-osan perustelukappale, jossa korostetaan sitä, että YMP:n kehitys, laajentuminen ja kauppaneuvottelut edellyttävät tilastotarpeiden parempaa tunnistamista ja tarvittaessa voimassaolevan sääntelykehyksen loppuun saattamista, b) lisätään päätöksen 3 artiklaan Euroopan parlamentti, jotta se voi päättää yhdessä neuvoston kanssa toimen mahdollisesta jatkosta, c) täsmennetään, että 30 prosentin ennakko koskee yhteisön rahoitusosuutta eikä toimen kokonaiskustannuksia, 2) sisältöä koskevat muutokset: a) lisätään uusi artikla (12 artikla ja siihen liittyvä uusi johdanto-osan perustelukappale), jonka mukaan komissio jatkaa käynnissä olevia toteutettavuustutkimuksia, joissa selvitetään teknisiä mahdollisuuksia EMOTR:n tukiosaston maksuja koskevan tietokannan perustamiseen sekä tällaisen tietokannan käyttöönottoon ja tietojen tilastointiin tarvittavia voimavaroja. Komissio laatii näistä kysymyksistä raportin ennen 31. joulukuuta 2001, b) komiteamenettelyä koskevia säännöksiä ehdotetaan muutettavan siten, että nykyisen sääntelykomitean sijaan perustetaan hallintokomitea, jotta menettelystä komissiolle siirrettyä täytäntöönpanovaltaa käytettäessä tehdyn neuvoston päätöksen 1999/468/EY [2] 2 artiklan a alakohdassa olevat perusteet voidaan ottaa huomioon, [2] EYVL L 184, 17.7.1999, s. 23. c) säädökseen ehdotetaan lisättävän maininta päätöksen täytäntöönpanoon kaudella 2000-2002 varatuista kokonaismäärärahoista. Edellä 1 kohdan a, b ja c alakohdassa olevat muutokset ovat Euroopan parlamentin lausunnon mukaiset (vastaavat komission hyväksymiä tarkistuksia 1, 2 ja 3), kun taas 2 kohdan a alakohdassa oleva muutos liittyy Euroopan parlamentin huomautukseen, jota komissio ei hyväksynyt, toistamatta kuitenkaan tarkistuksen 5 tekstiä sellaisenaan. 3.2. Tekstin muokkaamista koskevat tarkistukset eivät komission mielestä muuta sen alkuperäistä ehdotusta oleelliset. Näin ollen komissio hyväksyy ne. 3.3. Uuden 11 a artiklan osalta komissio ilmoitti jo 17. joulukuuta 1999 Euroopan parlamentin täysistunnossa, että se on samaa mieltä Euroopan parlamentin kanssa siitä, että EMOTR:n tukiosastosta maksettujen tukien jakamisesta on tarpeen saada lisätietoja, vaikka se ei voikaan hyväksyä tältä osin esitettyä muutosta sellaisenaan. Komissio hyväksyy uuden 11 a artiklan lisäämisen siten, että siinä pyritään täyttämään Euroopan parlamentin toiveet sanotun kuitenkaan rajoittamatta käynnissä olevia toteutettavuustutkimuksia. Tämän lisäksi komissio on valmis tilastoimaan EMOTR:n tukiosaston maksamia tukia koskevat tiedot eri toimenpiteistä samoin kuin tiedot tuensaajien ja eläinten lukumäärästä ja tukierän ja alueen mukaiset tiedot kyseisistä pinta-aloista toteutettavuustutkimuksen tuloksista riippuen sekä Euroopan parlamentille ja neuvostolle ennen 31. Joulukuuta 2001 esitettävän raportin päätelmien perusteella. 3.4. Komissio on samaa mieltä neuvoston kanssa komiteamenettelyä koskevien säännösten mukautuksesta, joka perustuu neuvoston päätöksen 1999/468/EY 2 artiklan a alakohdassa olevaan perusteeseen. Koska maataloustilastot liittyvät tiiviisti yhteisen maatalouspolitiikan täytäntöönpanoon ja koska hallintomenettelyä on säädetty sovellettavan tämän politiikan täytäntöönpanossa, komission mielestä on täysin loogista, että samaa menettelyä sovelletaan maataloustilastoihin. 3.5. Komission mielestä kokonaismäärärahojen mainitseminen päätöksessä on talousarviota koskevasta kurinalaisuudesta ja talousarviomenettelyn parantamisesta 6. toukokuuta 1999 tehdyn Euroopan parlamentin, neuvoston ja komission välisen toimielinten sopimuksen [3] mukaista. [3] EYVL C 172, 18.6.1999, s. 1. 4. Päätelmät Edellä esitetyn perusteella komissio voi hyväksyä neuvoston vahvistaman yhteisen kannan.